CELEX: 52005PC0285
Language: sl
Date: 2005-06-29
Title: Predlog odločba Sveta o dovoljenju Kraljevini Nizozemski, da uporabi ukrep z odstopanjem od člena 11 Šeste direktive Sveta 77/388/EGS o usklajevanju zakonodaje držav članic o prometnih davkih

Pomembno pravno obvestilo

|

52005PC0285

Predlog odločba Sveta o dovoljenju Kraljevini Nizozemski, da uporabi ukrep z odstopanjem od člena 11 Šeste direktive Sveta 77/388/EGS o usklajevanju zakonodaje držav članic o prometnih davkih  /* KOM/2005/0285 končno */  

	[pic] | KOMISIJA EVROPSKIH SKUPNOSTI |Bruselj, 29.6.2005KOM(2005) 285 končnoPredlogODLOČBA SVETAo dovoljenju Kraljevini Nizozemski, da uporabi ukrep z odstopanjem od člena 11 Šeste direktive Sveta 77/388/EGS o usklajevanju zakonodaje držav članic o prometnih davkih(predložena s strani Komisije)OBRAZLOŽITVENI MEMORANDUMKONTEKST PREDLOGA |Razlogi in cilji predloga Na podlagi člena 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero – lahko Svet soglasno na predlog Komisije pooblasti katero koli državo članico, da uvede posebne ukrepe za odstopanje od navedene direktive zaradi poenostavitve obračunavanja davkov ali za preprečitev nekaterih vrst izogibanja davkom ali davčnih utaj. S pismom, prejetim v Generalnem sekretariatu Komisije 4. oktobra 2004, je Kraljevina Nizozemska zaprosila za dovoljenje za uvedbo posebnega ukrepa za odstopanje od člena 11 Šeste direktive. V skladu s členom 27(2) Šeste direktive je Komisija s pismom 1. decembra 2004 obvestila druge države članice o prošnji Kraljevine Nizozemske, s pismom z dne 2. decembra 2004 pa je Komisija uradno obvestila Kraljevino Nizozemsko, da ima na voljo vse informacije, potrebne za oceno prošnje. |Splošni kontekst Člen 11(A)(1)(a) Šeste direktive praviloma določa, da je davčna osnova vse, kar sestavlja nadomestilo, ki ga je prejel ali ga bo prejel dobavitelj od kupca. Kraljevina Nizozemska se je na več gospodarskih področjih soočila s shemami davčnih utaj glede dobave investicijskega blaga in storitev v zvezi z investicijskim blagom. To se lahko izvaja v obliki dogovora ali prenosa pravic, s čimer je zadevno blago dano na voljo prejemniku. Te sheme davčnih utaj temeljijo na transakcijah med povezanimi strankami in plačano nadomestilo ne ustreza tržni vrednosti zadevne storitve v primerih, kjer prejemnik ni, ali je samo delno, upravičen do odbitka DDV. Na primer, dobavitelj, davčni zavezanec, upravičen do odbitka DDV v celoti, je pogosto ustanovljen zgolj z namenom pridobivanja dragega investicijskega blaga za nadaljnjo dobavo (povezanim) prejemnikom preko zakupa ali najema. Zakupnina odraža povezanost strank in je lahko nizka, kasneje pa je investicijsko blago pogosto prodano prejemniku za ceno, ki ne odraža vrednosti sredstev. Prejemniki včasih pridobijo blago z združitvijo ali preko grupacije DDV. Podobne sheme davčnih utaj se uporabljajo za storitve, ki predstavljajo pomembno vrednost, in so običajno namenjene odpisu davka od dohodka ali davka na dohodek podjetij. Te sheme davčnih utaj so povzročile precejšen izpad prihodka. Kraljevina Nizozemska je zato zaprosila, da se v teh primerih davčna osnova DDV temelji na vrednosti na odprtem trgu in ne na vrednosti zahtevanega nadomestila. Komisija soglaša, da bo s tem odstopanjem preprečila zlorabo sistema DDV. Komisija je 16. marca 2005 predstavila predlog Direktive, ki spreminja Šesto direktivo glede nekaterih ukrepov za poenostavitev obračunavanja DDV, da bi pomagala v boju proti izogibanju davkov in davčnim utajam in preklicala nekatere odločbe o odstopanjih (izvajanje racionalizacije odstopanj iz člena 27). Predlog med drugim zadeva vprašanje vrednotenja dobav med povezanimi osebami. Zato je treba zadevno prošnjo do začetka veljavnosti navedene direktive o racionalizaciji odstopanj iz člena 27 odobriti, vendar najpozneje do 31. decembra 2009. |Obstoječe določbe na področju, na katerega se nanaša predlog Podobna odstopanja v zvezi s členom 11 Šeste direktive so bila odobrena drugim državam članicam. |Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANKAMI IN OCENA VPLIVOV |Posvetovanje z zainteresiranimi strankami |Ni pomembno. |Zbiranje in uporaba strokovnega znanja in izkušenj |Zunanje strokovno znanje in izkušnje niso bile potrebne. |Presoja vpliva Cilj predloga Odločbe je boj proti izogibanju plačila DDV na Nizozemskem in ima zato potencialni pozitiven gospodarski vpliv. Vpliv bo zaradi majhnega obsega odstopanja v vsakem primeru omejen. |PRAVNI ELEMENTI PREDLOGA |Povzetek predlaganih ukrepov Namen predloga je Kraljevini Nizozemski odobriti uporabo ukrepa z odstopanjem od člena 11 Šeste direktive Sveta 77/388/EGS glede davčne osnove v zvezi z investicijskim blagom in s tem povezanih storitev. |Pravna podlaga Po členu 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero. |Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti zaradi naslednjega/-jih razloga/-gov. |Ta odločba se nanaša na dovoljenje, izdano državi članici na njeno prošnjo in ne predstavlja nobene obveze. |Zaradi omejenega obsega odstopanja je posebni ukrep sorazmeren z želenim ciljem. |Izbira instrumentov |Predlagani instrumenti: drugo. |Druga sredstva ne bi bila primerna zaradi naslednjega/-jih razloga/-gov. V skladu s členom 27 Šeste direktive Sveta 77/388/EGS o usklajevanju zakonodaj držav članic o prometnih davkih je možna samo odločba Sveta. |VPLIV NA PRORAčUN |Odstopanje nima negativnih vplivov na lastna sredstva Skupnosti od DDV. |DODATNE INFORMACIJE |Klavzula o ponovnem pregledu/o reviziji/o časovni omejitvi veljavnosti |Predlog vsebuje klavzulo o časovni omejitvi veljavnosti. |1.  PredlogODLOČBA SVETAo dovoljenju Kraljevini Nizozemski, da uporabi ukrep z odstopanjem od člena 11 Šeste direktive Sveta 77/388/EGS o usklajevanju zakonodaje držav članic o prometnih davkihSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 77/388/EGS z dne 17. maja 1977 o usklajevanju zakonodaje držav članic glede prometnih davkov – Skupni sistem davka na dodano vrednost: enotna osnova za odmero[1], in zlasti člena 27 Direktive,ob upoštevanju predloga Komisije[2],ob upoštevanju naslednjega:(1) V pismu, ki ga je Generalni sekretariat Komisije registriral 4. oktobra 2004, je Kraljevina Nizozemska zaprosila za dovoljenje za uvedbo posebnega ukrepa z odstopanjem od člena 11(A)(1)(a) Direktive 77/388/EGS.(2) V skladu s členom 27(2) Direktive 77/388/EGS je Komisija s pismom z dne 1. decembra 2004 obvestila druge države članice o prošnji Kraljevine Nizozemske. S pismom z dne 2. decembra 2004 je Komisija uradno obvestila Kraljevino Nizozemsko, da ima na voljo vse informacije, potrebne za oceno prošnje.(3) Namen tega odstopanja je preprečiti izogibanje plačila davka na dodano vrednost (DDV) s podcenitvijo dobave med povezanimi osebami, pri čemer prejemnik ni ali je samo delno upravičen do odbitka DDV. Namenjen je preprečevanju zlorab pri dobavah investicijskega blaga ali dobavi storitev, povezanih s tem blagom, kot je zakup ali najem ali kakšen drug dogovor, ki prejemniku daje blago na razpolago. Zaradi povezave med strankami je zahtevano nadomestilo pogosto nižje od tržne vrednosti storitve, kar povzroči občutno nižje prihodke DDV.(4) Ta posebni ukrep je treba uporabljati le v primerih, ko uprava lahko sklepa, da je na davčno osnovo, kot je določena v skladu s členom 11(A)(1)(a) Direktive 77/388/EGS, vplivala povezava med strankami. Sklep mora v vseh primerih temeljiti na izpričanih dejstvih in ne na domnevah.(5) Zato je primerno in ustrezno pooblastiti Kraljevino Nizozemsko, da obravnava tržno vrednost teh dobav kot davčno osnovo.(6) Odstopanja na podlagi člena 27 Direktive 77/388/EGS, ki preprečujejo izogibanje DDV v povezavi z davčno osnovo dobav med povezanimi strankami, so vključena v predlog direktive o racionalizaciji nekaterih odstopanj iz navedenega člena. Zato je treba omejiti obdobje uporabe tega odstopanja do začetka veljavnosti te direktive.(7) Odstopanje nima negativnih vplivov na lastna sredstva Skupnosti od DDV –SPREJEL NASLEDNJO ODLOČBO:Člen 1Z odstopanjem od člena 11(A)(1)(a) Direktive 77/388/EGS se Kraljevini Nizozemski dovoli uporaba tržne vrednosti, kot je opredeljena v členu 11(A)(1)(d) Direktive 77/388/EGS, kot davčne osnove za dobavo investicijskega blaga ali katere koli druge dobave storitev, pri čemer je glavni predmet dan na razpolago prejemniku, če so izpolnjeni naslednji pogoji:2.  prejemnik je pravna oseba, ki ni davčni zavezanec, ali davčni zavezanec, ki opravlja dejavnosti, ki so delno ali v celoti oproščene, in ne dajejo pravice do odbitka;3.  dobavitelj in prejemnik sta v skladu z nacionalno zakonodajo neposredno ali posredno povezani osebi;4.  na podlagi okoliščin primera se lahko sklene, da so okoliščine povezave med temi povezanimi osebami vplivale na davčno osnovo, kot je določena v skladu s členom 11(A)(1)(a) Direktive 77/388/EGS.Za namene tega člena se za investicijsko blago šteje blago, kot ga je v skladu s členom 20(4) Direktive 77/388/EGS opredelila Kraljevina Nizozemska, in, če niso zajete v tej opredelitvi, storitve velike vrednosti, ki so lahko namenjene odpisu.Člen 2Dovoljenje na podlagi člena 1 preneha veljati na dan začetka veljavnosti Direktive o racionalizaciji odstopanj na podlagi člena 27 Direktive 77/388/EGS, ki preprečujejo izogibanje plačilu davka na dodano vrednost v povezavi z davčno osnovo, ali 31. decembra 2009, pri čemer se upošteva zgodnejši datum.Člen 3Ta odločba je naslovljena na Kraljevino Nizozemsko.V Bruslju,Za SvetPredsednik [1] UL L 145, 13.6.1977, str. 1 Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).[2] UL C […], […], str. […].